section_heading: Životopis
paragraph_text: Rođen u Sarajevu. Samouki je glazbenik. U ratnom Sarajevu s prijateljem i glazbenikom Dušanom Vranićem svirao je u kazališnoj predstavi Kosa koja se redovito izvodila u ratnom okruženju, zbog čega su se za njih zainteresirali brojni inozemni novinari. Tada su imali i vlastiti sastav s kojim su svirali rock. Čim su doznali za njih, pozvali su ih u Pariz gdje im je Canal+ trebao producirati i ploču. Zahvaljuljući glazbi, tako su napustili Sarajevo 1994. godine. Nastavili su se baviti baviti glazbom. 2000-ih ih je najviše zanimala elektronska, za koju i sami rade produkciju i aranžmane. Međunarodno priznanje uslijedilo je kad je s njima uspostavio kontakt Michael Stipe i ponudio im da mu remiksiraju dvije pjesme za R.E.M. Pervan i Vranić su pod imenom Chef napravili remiks za dvije pjesme "Beach Ball" i "I’ve Been High".